Funkcije su odlična opcija za čuvanje vremena pri računanju. Mogu
da se koriste umesto formula, u situacijama kada bi formula bila predugačka ili previše komplikovana
da se napiše ručno.
Da biste pristupili biblioteci funkcija, idite na tab Formulas na traci za upravljanje. Ovde, možete naći
stotine funkcija od kojih možete da birate. Sve su organizovane u kategorije da budu
lakše za pronalaženje.
Na primer, pod Financial, pronaći ćete funkcije koje se bave stvarima kao što su kamata
i mesečna plaćanja. Pod Text, možete da obavljate manipulacije tekstom,
kao što je konvertovanje malih slova u velika, zamena teksta i slično.
Date & Time uključuju funkcije koje vraćaju trenutan datum, vreme, dan u nedelji i
ostale korisne podatke. Neke od najčešće korišćenih funkcija su prilično
jednostavne, kao što su SUM (sumiraj-saberi) i AVERAGE (uproseči). Možete pristupiti ovim funkcijama koristeći padajući meni
pod AutoSum.
U ovom primeru, volela bih da dodam ovih deset ćelija da računaju ukupan iznos. Kada bih probala
da napravim formulu za to, morala bih da ručno dodajem svaku ćeliju.
Ne samo što bi bilo dosadno, nego bi takođe učinilo formulu vrlo dugačkom, pogotovo
kad bih, recimo, imala stotinu ćelija koje bih želela da dodam. Zato umesto kreiranja formule,
ja ću koristiti funkciju.
Prvo, selektujte ćeliju gde želite da se odgovor pojavi. Potom odaberite funkciju.
U našem slučaju, otvorićemo AutoSum meni... i odabrati Sum.
Sada je Excel ubacio funkciju i takođe selektovao ćelije koje se sabiraju.
Ako pogrešno selektuje ćelije, uvek možete to da promenite tako što povučete ćošak
ovako.
Kada zavrište, pritisnite Enter na tastaturi... i rešenje će se pojaviti.
Hajde da pogledamo ovu funkciju malo detaljnije.
Baš kao formule, funkcije uvek počinju znakom jednakosti. Ali možda ste primetili
da nema matematičkih operacija (kao što su sabiranje ili oduzimanje) kao što biste
to obično videli kod formule. Umesto, funkcije koriste specifične sintakse koje uključuju naziv
funkcije... posle kojeg ide jedan ili više argumenata u zagradi.
Argumenti govore funkciji koje ćelije ili brojeve da koriste kada računaju rezultat.
U ovom primeru, imamo samo jedan argument, iako imamo dve različite ćelije referencirane.
Ovo se zove range (raspon) ćelija.
Raspon ćelija je predstavljen sa dve različite reference ćelija i kolonom između njih. U
ovom slučaju, raspon se sastoji od svih ćelija između D3 i D12. Ukoliko želite da koristite
više od jednog argumenta, moraćete da ih razdvojite zarezom (nekad je i tačka-zarez).
Hajde da probamo drugu funkciju. U ovom primeru, imamo kolonu za datum kada
je koja stvar naručena i datum kada je zaprimljena. Ono što bih želela da znam je koliko
poslovnih dana je trebalo za svaki proizvod da bude dostavljen.
Prvo, selektujte ćeliju u kojoj želite da funkcija bude. Onda odaberite funkciju ako
znate u kojoj je kategoriji.
Ako ne znate, možete da probate pretraživanje funkcija umesto toga. Samo kliknite na Insert Function komandu
na početku kontrolne trake sa leve strane.
Pretraga funkcija može biti nezgodna, ali za iskusnije korisnike, ovo može biti vrlo
koristan alat. Samo ukucajte opis funkcije koju tražite. Ja tražim
nešto što će izbrojati broj dana koji su protekli, tako da ću ukucati "broj
dana" i pritisnuti Enter.
Dobili smo više različitih rezultata. Da biste saznali više o funkciji, samo kliknite
na ime... i opis će se pojaviti ispod.
Funkcija koja se zove NETWORKDAYS vraća broj radnih dana između dva datuma i
to je tačno ono što tražimo. Tako da ću ja kliknuti OK... i još jedan prozor će se
pojaviti.
Pojaviće se odvojena polja za svaki argument u funkciji. Ova funkcija ima najviše tri
argumenta: Start_date (početni datum), End_date (poslednji datum) i Holidays (praznici). Kada kliknete na polje, videćete opis polja
ispod. A ako vam treba veća pomoć, možete kliknuti na link koji kaže: "Help on this
function." (pomoć pri ovoj funkciji)
Za početni datum, selektovaću ćeliju E3... a za krajnji datum, F3. Znamo
da je argument za praznike opcioni, jer nije toliko podebljan, tako da ću ga ostaviti
nepopunjenim.
Pre nego što nastavimo, možete proveriti rezultat funkcije ovde. Kada ste spremni, kliknite
OK... i funkcija će biti dodata.
Isto kao sa formulama, možete da kopirate funkciju koristeći fill opciju.
I sada možemo da vidimo broj radnih dana za koje je svaka stavka dostavljena.
Ako nikad niste koristili funkcije ranije, sintaksa vam se može činiti pomalo čudnom u početku.
Ali uz malo vežbe, sigurno ćete se uvežbati - i uskoro, koristićete
svoje omiljene funkcije iznova i iznova.